TVT ส่งบ.ย่อยร่วมทุนกับ “บ.เฟิร์ส วิชัน แอดเวนเทจ” ลุยผลิตรายการเรียลลิตี้โชว์
TVT ส่งบริษัทย่อยร่วมทุน 50% กับ "เฟิร์ส วิชัน แอดเวนเทจ" ลุยผลิตรายการเรียลลิตี้โชว์
13 ก.ย. 2560

บริษัท ทีวี ธันเดอร์ จำกัด (มหาชน) หรือ TVT ระบุว่า บริษัท อีเอ็ม เอ็นเตอร์เทนเม้นต์ จำกัด ซึ่งเป็นบริษัทย่อย ได้เข้าร่วมลงทุนกับบริษัท เฟิร์ส วิชัน แอดเวนเทจ จำกัด ในรูปแบบกิจการร่วมค้า Startup Stars โดยมีทุนเริ่มแรก 4 ล้านบาท โดยถือสัดส่วนลงทุนฝ่ายละ  50% คิดเป็นเงินลงทุนฝ่ายละ 2 ล้านบาท
สำหรับกิจการร่วมค้าดังกล่าว ดำเนินธุรกิจการฝึกอบรมดาราหรือนักแสดงที่มีชื่อเสียงในประเทศไทย และผลิตรายการโทรทัศน์ประเภทเรียลลิตี้โชว์ เกี่ยวกับการดำเนินธุรกิจของดาราหรือนักแสดงที่มีชื่อเสียงในประเทศไทย
โดยการเข้าร่วมทุนในครั้งนี้จะเป็นการขยายฐานธุรกิจของบริษัทไปในด้านรายการโทรทัศน์ประเภทเรียลลิตี้โชว์เกี่ยวกับการดำเนินธุรกิจของดาราหรือนักแสดงที่มีชื่อเสียงในประเทศไทย ซึ่งคู่สัญญาที่เข้าร่วมทุนมีบุคลากรที่มีความรู้ความเชี่ยวชาญด้านผลิตรายการโทรทัศน์ การลงทุนดังกล่าวจะช่วยสนับสนุนธุรกิจการผลิตรายการโทรทัศน์ของบริษัท ซึ่งจะเป็นประโยชน์แก่บริษัท และผู้ถือหุ้น
อนึ่ง การเข้าลงทุนดังกล่าวเป็นไปตามมติที่ประชุมคณะกรรมการบริหารเมื่อวันที่ 18 ก.ค. ที่อนุมัติให้อีเอ็มฯ เข้าร่วมลงทุนในกิจการร่วมค้าเพื่อดำเนินธุรกิจผลิตรายการเรียลลิตี้โชว์